Ստախոս, ստախոս

«Ստախոս, ստախոս» (), ռեժիսոր Թոմ Շեդյակի ֆիլմը։

Սյուժե 
Իրավաբան Ֆլեթչեր Ռիդը ստում է բոլորին, ամենուր և միշտ։ Դա նրա «պարտականությունն» է․ ստել հաճախորդներին, ղեկավարությանը, գործընկերներին և նույնիսկ իր հարազատներին։ Նրա որդին՝ Մաքսը, տառապում է հոր «մոռացկոտությունից», որը միշտ ինչ-որ արդարացումներ է գտնում՝ որդուն չհանդիպելու համար։ Եվ ոչ միայն որդուն է խաբում, այլև նրա մորը ևս։ Եվ ահա իր ծննդյան օրը Մաքսը երազանք է պահում, որ իր հայրը մի օր այլևս չստի։ Այստեղ և ամեն ինչ սկսվում է։ Երբ շուտով Ռիդը հասկանում է, որ այդ ամենը կատարվում է որդու երազանքի պատճառով, գնում է նրա մոտ և փորձում նրա երազանքը չեղյալ համարել։ Ճշմարտությունն ասել չի ցանկանում, սակայն ստիպված է լինում, շուրթերը նրան չեն ենթարկվում, ամեն մի բառ, առանց իր կամքի, դուրս է թռչում բերանից․․․ Ընդամենը մեկ օրում Ռիդի ողջ կյանքը ավերվում է, ավելին՝ նախկին կինը որոշում է Մաքսին վերցնել և տանել այլ քաղաք, քանզի գտնում է, որ որդին, միևնույնն է, հորը հարկավոր չէ…

Դերակազմ 
 Ջիմ Քերրի - Ֆլեթչէր Ռիդ
 Մորա Թիրնի - Օդրի Ռիդ
 Ջասթին Կուպեր - Մաքս Ռիդ
 Քերի Էլվիս - Ջերրի
 Ամանդա Դոնոհյու - Միրանդա
 Ջենիֆեր Թիլլի - Սամանտա Քոլ
 Էնն Հեյնի - Գրետա
 Դոն Կիֆեր - Դատարանի մոտ գտնվող աղքատը

Պարգևներ 
 Ոսկե գլոբուս, 1998. «Տղամարդու լավագույն դեր» (կատակերգություն և մյուզիքլ) անվանակարգ - Ջիմ Քերրի
 «MTV» հեռուստաընկերության մրցանակ, 1998. «Լավագույն կատակերգական դեր» հաղթող - Ջիմ Քերրի

Հետաքրքիր փաստեր 
 Ֆիլմի բյուջեի կեսը Ջիմ Քերրիի աշխատավարձն է (20 000 000 դոլլար)։
 Քերրի փոխարեն Ֆլեթչեր Ռիդի դերը պիտի խաղար Սթիվ Մարտինը, որը, սակայն, հրաժարվել էր դերից զբաղվածության պատճառով։
 Երբ Քերրին ինքն իրեն է խփում, ֆիլմի հնչյունները հատուկ կերպով պատրաստած չեն, այլ դրանք իսկապես այն ձայներն են, որ լսվում է, երբ Քերրին գլուխը խփոմ է պատերով և այլ առարկաներով։

Ծանոթագրություններ

Արտաքին հղումներ 
 

Ամերիկյան կինոկատակերգություններ
1997 ֆիլմեր
Անգլերեն ֆիլմեր
Imagine Entertainment ֆիլմեր
Ամերիկյան ֆիլմեր
Ամերիկյան դրամա ֆիլմեր
Ֆիլմեր, որոնց գործողությունները տեղի են ունենում Լոս Անջելեսում
Կալիֆոռնիայում նկարահանված ֆիլմեր
Universal Pictures ֆիլմեր
Ամերիկյան ռոմանտիկ կինոկատակերգություններ
Ամերիկյան ֆենտեզի կինոկատակերգություններ
Լոս Անջելեսում նկարահանված ֆիլմեր
Ամուսնական դավաճանությունը ֆիլմերում
Ամերիկյան կատակերգական դրամա ֆիլմեր